section_heading: Teniska karijera
paragraph_text: Dolgopolov je počeo trenirati tenis u dobi od tri godine a prvi trener bio mu je njegov otac Oleksandr Dolgopolov Stariji. Svoj debi u profesionalnim vodama imao je u rujnu 2006. na Romanian Openu kao kvalifikant. Ondje je u prvom kolu izgubio od Christophea Rochusa. S vremenom je odlučio da otac ima što manji utjecaj na njega te da se sam teniski razvija. Zbog toga je uzeo australskog trenera Jacka Readera. Pravi razlog bilo je neslaganje s ocem s kojim nije razgovarao duže vrijeme te je zbog njega promijenio ime iz Oleksandr Dolgopolov Ml. u Aleksandar Dolgopolov.